CELEX: 31981D0466
Language: el
Date: 1981-04-27 00:00:00
Title: 81/466/ΕΟΚ: Απόφαση τής Επιτροπής τής 27ης Απριλίου 1981 μέ τήν οποία η Ιρλανδία εξουσιοδοτείται νά εξαιρέσει από τήν κοινοτική μεταχείριση τά υποδήματα τά οποία έχουν τό εξωτερικό πέλμα καί τό άνω μέρος αυτών από καουτσούκ ή από τεχνητή πλαστική ύλη, καταγωγής Ταϊβάν (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0466

81/466/ΕΟΚ: Απόφαση τής Επιτροπής τής 27ης Απριλίου 1981 μέ τήν οποία η Ιρλανδία εξουσιοδοτείται νά εξαιρέσει από τήν κοινοτική μεταχείριση τά υποδήματα τά οποία έχουν τό εξωτερικό πέλμα καί τό άνω μέρος αυτών από καουτσούκ ή από τεχνητή πλαστική ύλη, καταγωγής Ταϊβάν (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 183 της 04/07/1981 σ. 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Απριλίου 1981  με την οποία η Ιρλανδία εξουσιοδοτείται να εξαιρέσει από την κοινοτική μεταχείριση τα υποδήματα τα οποία έχουν το εξωτερικό πέλμα και το άνω μέρος αυτών από καουτσούκ ή από τεχνητή πλαστική ύλη, καταγωγής Ταϊβάν  (Το κείμενο στην αγγλική γλώσσα είναι το μόνο αυθεντικό)  (81/466/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία είναι δυνατόν να εξουσιοδοτηθούν να λάβουν τα Κράτη μέλη όσον αφορά την εισαγωγή ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 15 Απριλίου 1981 η ιρλανδική κυβέρνηση, δυνάμει του άρθρου 115 παράγραφος 1 της συνθήκης, υπέβαλε αίτηση στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να εξαιρέσει από την κοινοτική μεταχείριση τα υποδήματα τα οποία έχουν το εξωτερικόν πέλμα και το άνω μέρος αυτών από καουτσούκ ή από τεχνητή πλαστική ύλη της κλάσεως 64.01 του Κοινού Δασμολογίου καταγωγής Ταϊβάν, και τα οποία έχουν τεθεί σε ελεύθερη κυκλοφορία στα άλλα Κράτη μέλη·  ότι στην Ιρλανδία η εισαγωγή των εν λόγω προϊόντων καταγωγής Ταϊβάν υπόκειται σε ετήσια ποσόστωση 17 000 ζευγών, η οποία έχει εξαντληθεί·  ότι οι εισαγωγές για τη θέση σε ελεύθερη κυκλοφορία που έχουν πραγματοποιηθεί ανήλθαν σε 21 107 ζεύγη, δηλαδή αντιπροσωπεύουν ποσοστό 124,2 % σε σχέση με την ποσόστωση, γεγονός το οποίο προκαλεί σημαντικές οικονομικές δυσκολίες·  ότι υφίστανται διαφορές μεταξύ των όρων εισαγωγής των εν λόγω προϊόντων στα διάφορα Κράτη μέλη και ότι οι όροι εισαγωγής μόνο σταδιακά θα είναι δυνατό να γίνουν ενιαίοι·  ότι οι συνολικές εισαγωγές του εν λόγω προϊόντος, καταγωγής τρίτων χωρών, αυξήθηκαν από 191 952 ζεύγη το 1979 σε 336 772 ζεύγη κατά τη διάρκεια των πρώτων 10 μηνών του 1980·  ότι οι εισαγωγές, καταγωγής Κοινότητος, αυξήθηκαν από 1 737 734 το 1979 σε 1 557 370 ζεύγη κατά τη διάρκεια των πρώτων 10 μηνών του 1980·  ότι οι εισαγωγές των εν λόγω υποδημάτων είναι άμεσα ανταγωνιστικές προς τα υποδήματα με εξωτερικό πέλμα από δέρμα τα οποία παράγονται στην Ιρλανδία και αποτελούν για ορισμένους τύπους υποδημάτων (σανδάλια και ελαφρά υποδήματα) κατ εξοχήν ανταγωνιστικό υποκατάστατο προϊόν·  ότι είναι γνωστό ότι ο τομέας της βιομηχανίας δερματίνων υποδημάτων αντιμετωπίζει αυτή τη στιγμή στην Κοινότητα σοβαρές οικονομικές και κοινωνικές δυσκολίες·  ότι, σύμφωνα με τις πληροφορίες που έχει συγκεντρώσει η Επιτροπή σχετικά με τη βιομηχανία δερματίνων υποδημάτων, η ιρλανδική παραγωγή ανήλθε σε 3 818 000 ζεύγη τους πρώτους 9 μήνες του 1979 και σε 3 265 000 ζεύγη κατά τους πρώτους 9 μήνες του 1980· ότι η συμμετοχή της παραγωγής αυτής στην εσωτερική αγορά μειώθηκε από 52 % το 1973 σε 16 % το 1980, και ότι η κατανάλωση ανήλθε σε 9 795 000 ζεύγη το 1979 και σε 9 161 000 ζεύγη το 1980·  ότι από την αρχή του χρόνου η Ιρλανδία έχει πραγματοποιήσει εισαγωγές υποδημάτων τα οποία έχουν το εξωτερικό πέλμα και το άνω μέρος των από καουτσούκ ή από τεχνητή πλαστική ύλη, καταγωγής Ταϊβάν, και τα οποία τίθενται σε ελεύθερη κυκλοφορία στα άλλα Κράτη μέλη·  ότι οι εσωτερικές τιμές μειώθηκαν και δεν επιτρέπουν λογικό περιθώριο κέρδους·  ότι στην εν λόγω βιομηχανία σημειώθηκε κατά συνέπεια μείωση του κέρδους·  ότι στον τομέα της βιομηχανίας υποδημάτων σημειώθηκαν απολύσεις προσωπικού και ο αριθμός των απασχολουμένων βάσει μειωμένου ωραρίου αυξήθηκε  ότι η ανεξέλεγκτη εξέλιξη των εισαγωγών αυτών θα προκαλέσει, ενδεχομένως, μεγαλύτερες οικονομικές δυσκολίες στον προαναφερθέντα βιομηχανικό τομέα·  ότι υπάρχει κίνδυνος η πραγματοποίηση άλλων εμμέσων εισαγωγών, επί πλέον εκείνων που έχουν ήδη πραγματοποιηθεί ή σχεδιάζονται, να προκαλέσει μεγαλύτερες δυσκολίες και να παρεμποδίσει την πραγματοποίηση των στόχων στους οποίους αποβλέπουν τα προαναφερθέντα εμπορικά μέτρα·  ότι δεν είναι δυνατό να τεθούν σε εφαρμογή στο άμεσο μέλλον οι μέθοδοι βάσει των οποίων τα άλλα Κράτη μέλη θα επιτύχουν την αναγκαία συνεργασία·  ότι, υπό τις συνθήκες αυτές, πρέπει να επιτραπεί η εφαρμογή των προστατευτικών μέτρων του άρθρου 115 παράγραφος 1 υπό τους όρους που προβλέπει η απόφαση 80/47/ΕΟΚ, και ιδίως το άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιρλανδία εξουσιοδοτείται να εξαιρέσει από την κοινοτική μεταχείριση τα ακόλουθα προϊόντα καταγωγής Ταϊβάν τα οποία τίθενται σε ελεύθερη κυκλοφορία στα άλλα Κράτη μέλη:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 64.01  (Κώδικας ΝΙΜΕΧΕ:  64.01-21, 25, 29, 61, 63, 65, 69)  // Υποδήματα τα οποία έχουν το εξωτερικόν πέλμα και το άνω μέρος αυτών εκ καουτσούκ ή εκ τεχνητής πλαστικής ύλης  //   //  Άρθρο 2  Η παρούσα απόφαση εφαρμόζεται μέχρι τις 30 Σεπτεμβρίου 1981.  Άρθρο 3  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 27 Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.